ສະພາແຫ່ງຊາດປຶກສາຫາລືຮ່າງກົດໝາຍວ່າດ້ວຍການປ້ອງກັນ, ຕ້ານການສໍ້ລາດບັງຫລວງ (ສະບັບປັບປຸງ)
ວັນທີ 31 ພຶດສະພາ, ສືບຕໍ່ມື້ເຮັດວຽກທີ 10, ກອງປະຊຸມສະໄໝສາມັນເທື່ອທີ 5, ສະພາແຫ່ງຊາດຊຸດທີ 14, ສະພາແຫ່ງຊາດໄດ້ຮັບຟັງລັດຖະບານອະພິປາຍ, ຮັບເອົາ, ດັດປັບຮ່າງກົດໝາຍວ່າດ້ວຍການປ້ອງກັນ, ຕ້ານການສໍ້ລາດບັງຫລວງ (ສະບັບປັບປຸງ); ບົດລາຍງານຜົນແຫ່ງການກວດກາຮ່າງກົດໝາຍວ່າດ້ວຍການປ້ອງກັນ, ຕ້ານການສໍ້ລາດບັງຫລວງ (ສະບັບປັບປຸງ).
ສືບຕໍ່ມື້ເຮັດວຽກທີ 10, ກອງປະຊຸມສະໄໝສາມັນເທື່ອທີ 5, ສະພາແຫ່ງຊາດຊຸດທີ 14 (ພາບ: quochoi.vn)
ພາຍຫລັງໄດ້ຮັບຟັງບົດລາຍງານອະພິປາຍ, ຮັບເອົາ, ດັດປັບຮ່າງກົດໝາຍວ່າດ້ວຍການປ້ອງກັນ, ຕ້ານການສໍ້ລາດບັງຫລວງ (ສະບັບປັບປຸງ) ໂດຍຫົວໜ້າອົງການກວດກາລັດຖະບານ ເລມິງຄ໋າຍ ສະເໜີຕໍ່ສະພາແຫ່ງຊາດ ໄດ້ເຫັນວ່າ ບັນດາຄຳຄິດເຫັນຂອງສະມາຊິກສະພາແຫ່ງຊາດລ້ວນແຕ່ເຫັນດີເຫັນພ້ອມຕໍ່ວິທີການເປີດກ້ວາງຂອບຂະໜາດການດັດປັບຂອງຮ່າງກົດໝາຍວ່າດ້ວຍການປ້ອງກັນ, ຕ້ານການສໍ້ລາດບັງຫລວງອອກສູ່ເຂດນອກລັດ. ທ່ານຫົວໜ້າອົງການກວດກາລັດຖະບານ ເລມິງຄ໋າຍ ໃຫ້ຮູ້ວ່າ:
“ຮ່າງກົດໝາຍກຳນົດຄວາມຮັບຜິດຊອບການປ້ອງກັນ, ຕ້ານການສໍ້ລາດບັງຫລວງເວົ້າລວມຂອງບັນດາອົງການຈັດຕັ້ງສັງຄົມ, ວິສາຫະກິດໃນເຂດນອກລັດ; ພ້ອມທັງກຳນົດວ່າ ກ່ຽວກັບເລື່ອງໝູນໃຊ້ບັງຄັບບາງມາດຕະການປ້ອງກັນ, ຕ້ານການສໍ້ລາດບັງຫລວງສຳລັບອົງການຈັດຕັ້ງສັງຄົມ ໂດຍນາຍົກລັດຖະມົນຕີ, ລັດຖະມົນຕີກະຊວງພາຍໃນ, ປະທານຄະນະກຳມະການປະຊາຊົນແຂວງຕົກລົງສ້າງຕັ້ງ ຫຼື ໃຫ້ສັດຕະຍາບັນກົດລະບຽບ ແລະ ປຸກລະດົມບັນດາບ້ວງເງິນປະກອບຂອງປະຊາຊົນເປັນປະຈຳ ເພືຶ່ອເຄື່ອນໄຫວການກຸສົນ; ສຳລັບບໍລິສັດມະຫາຊົນ, ອົງການຈັດຕັ້ງສິນເຊື່ອ.
”
(ແຫຼ່ງຄັດຈາກ VOV)